Príloha č.1

**Usmernenie pre žiakov a zákonných zástupcov k podmienkam pre konanie prijímacích skúšok na Strednej priemyselnej škole technickej v Bardejove aktualizované na základe záverov zasadnutia konzília odborníkov dňa 22.4.2021 vzhľadom na osobitné okolnosti v čase mimoriadnej situácie tak, aby boli dodržané nasledovné podmienky v súlade s platnými vyhláškami Úradu verejného zdravotníctva.**

1. Do budovy, v ktorej sa konajú prijímacie skúšky, môžu vstupovať iba uchádzači o štúdium, okrem nevyhnutného sprievodu zdravotne ťažko postihnutých osôb. Zákonný zástupca ostatných uchádzačov do budovy školy nevstupuje.
2. Pri prijímacom konaní vstupuje uchádzač do budovy v súlade s platnou vyhláškou Úradu verejného zdravotníctva Slovenskej republiky, ktorá upravuje vstup osôb do priestorov prevádzok. V zmysle aktuálne platnej vyhlášky sa **uchádzač preukazuje negatívnym výsledkom RT-PCR testu alebo antigénového testu nie starším ako 7** **dní** **alebo má výnimky z preukázania sa negatívnym výsledkom testu** (napríklad v prípade prekonania COVID 19 za posledných 180 dní, potvrdenie o zdravotnom stave s kontraindikáciou, ktorá neumožňuje absolvovať test zdravotnej kontraindikácie, očkovania či v iných prípadoch, ktoré bližšie špecifikuje vyhláška Úradu verejného zdravotníctva).
3. Pred vstupom do budovy školy odovzdá uchádzač **vyplnené vyhlásenie o bezinfekčnosti zákonného zástupcu** (pozri príloha Čestné vyhlásenie). Žiakovi sa odmeria teplota.
4. V prípade, že žiak sa pre osobitne závažné dôvody (zdravotné, s prejavmi akútneho respiračného ochorenia, s klinickými príznakmi COVID 19, karanténne opatrenia) nemôže dostaviť na prijímacie skúšky, predloží jeho zákonný zástupca riaditeľovi tunajšej školy žiadosť o povolenie vykonať skúšku v náhradnom termíne, doloženú potvrdením o dôvode neúčasti.   
   Žiadosť spolu s potvrdením treba predložiť najneskôr v deň konania skúšok, t. j. 3.5.2021 (1. termín) alebo 10.5.2021 (2. termín) do 8.00 hodiny.
5. V priestoroch školy a školského zariadenia musia mať všetky osoby po celú dobu prekryté horné dýchacie cesty podľa aktuálne platnej vyhlášky Úradu verejného zdravia.
6. V čase konania skúšok sa z hygienických dôvodov odporúča minimalizovať konzumáciu stravy a nápojov.
7. Každý žiak používa vlastné písacie potreby.
8. Každý žiak so špeciálnymi výchovno-vzdelávacími potrebami môže počas prijímacej skúšky používať kompenzačné pomôcky, ktoré využíval *počas dochádzky do základnej školy.*
9. Je potrebné minimalizovať osobný kontakt, vrátane podávania rúk.
10. Je potrebné vyvarovať sa dotyku tváre a rúšok rukami.

**Harmonogram prijímacích skúšok na SPŠT Bardejov  
dňa 3.5.2021 (pondelok) 1. termín  
a 10.5.2021 (pondelok) 2. termín**

|  |  |
| --- | --- |
| **7:30 – 8:15** | **Príchod do budovy školy** |
| **8:15 – 9:30** | **Administrácia a prijímacia skúška z predmetu  SLOVENSKÝ JAZYK A LITERATÁRA** |
| **9:30 – 9:50** | **Prestávka** |
| **9:50 – 11:00** | **Administrácia a prijímacia skúška z predmetu  MATEMATIKA** |
| **11:00** | **Ukončenie prijímacích skúšok** |